Judecarea lui Donald Trump, pentru rolul său în evenimentele de la Capitoliu, va începe săptămâna viitoare.
Judecarea lui Donald Trump, pentru rolul său în evenimentele de la Capitoliu, va începe săptămâna viitoare. Dacă Donald Trump ar fi condamnat, nu va mai putea ocupa funcții publice viitoare. Donald Trump este singurul președinte din istoria SUA care a fost pus sub acuzare de două ori.
Judecarea lui Donald Trump cu privire la rolul său în revoltele de la Capitoliu va începe săptămâna viitoare, anunță democrații din Senat, conform BBC.Articolele de punere sub acuzare a fostului președinte vor fi transmise luni de la Camera Reprezentanților către Senat, a spus Chuck Schumer, liderul majorității din Senat. Republicanii ceruseră o amânare a procesului pentru a avea mai mult timp să se pregătească.Camera Reprezentanților l-a acuzat pe Trump că a incitat oamenii care protestau la Capitoliul din SUA la revoltă, pregătind calea pentru un proces în Senat. Dacă Donald Trump ar fi condamnat, nu va mai putea ocupa funcții publice viitoare.Dacă democrații, care au preluat controlul Senatului săptămâna aceasta, nu modifică regulile, procesul lui Trump va începe marți. "Senatul va conduce un proces privind punerea sub acuzare a lui Donald Trump. Va fi un proces complet. Va fi un proces echitabil," a declarat Chuck Schumer, liderul majorității din Senat.